પૂર્વ જન્મમાં તમે જો કોઇને સુખ આપ્યું હશે તો તે વ્યકિત અથવા તે જીવ તમને આ જન્મમાં અથવા તેની સાથેનાં તમારાં કર્મો ઉદયમાં આવશે કે તરત તે જીવ અથવા વ્યકિત તમને પણ સુખ આપવા તમારી નજીક આવશે. જેમ સમુદ્રના જળમાં બે તણખલાં સમુદ્રની લહેરથી સાવ લગોલગ આવી જાય છે તેમ. હવે જો કોઇને દુઃખ આવે, વારંવાર તેની અવહેલના થાય, વારંવાર તેનું અપમાન થાય, તે એક સાંધવા જાય અને તેર તૂટતા હોય, સાવ અજાણી વ્યકિત તેની નજીક આવી જાય અને તેના ઉપર પુષ્કળ દુઃખનો ભારે ભરખમ ટોપલો મૂકતો જાય. આવું થાય ત્યારે વગર કહ્યે સમજી જજો કે તમારા ઉપર જે તે જીવે પૂર્વ જન્મમાં કરેલાં કર્મોનો બદલો વાળ્યો છે. તે જાતે આવું નથી કરતો પરંતુ પૂર્વ જન્મનાં કર્મો તેને આમ કરવા મજબૂર કરે છે.